ISANG SERYE MULA SA NETFLIX
Puwes, itinapon mo na ako sa wakas sa Ottoman master mo?
Palagay ko ay akin 'yan.
At akin 'yan.
Natatalo na si Mehmed, pero 'di mo kailangang mamatay para sa kaniya.
Wala akong planong mamatay.
Kaya samahan mo ako at sabay natin siyang patayin.
Nanumpa tayo ng katapatan kay Mehmed.
Sinabi 'yon habang may kutsilyo sa lalamunan natin.
Paano ang katapatan mo sa akin?
Sino'ng nagprotekta sa iyo nang binulok tayo sa palasyo ng sultan?
Habang tumitindi ang labanan sa kampo ng Ottoman,
si Sultan Mehmed II at ang kaniyang hukbo ay humarap sa 'di maubos na bilang
ng mga umatakeng Wallachian.
Ang galit ni Vlad Dracula.
Isang piraso ng ginto sa bawat ulo ng Wallachian na dadalhin mo sa akin!
Lagi kang inilalayo ni Mehmed sa akin,
pero umaagos pa rin ang dugong Dracula sa ugat mo.
Oras na para umuwi ka.
Samahan mo ako, kapatid.
Magtatayo tayo ng sarili nating imperyo,
at ikaw ang mamumuno sa hukbo ko.
Hindi.
Wala kang maibibigay kundi digmaan at pagdurusa.
Libo-libo na ang namatay
dahil sa pagnanasa mo sa kapangyarihan at paghihiganti.
Kahit sarili mong asawa.
Ano'ng alam mo sa pagkamatay niya?
Naroon ako.
Pupugutan kita.
Ang ulo mo ang ipinunta ko.
Halika at kunin mo, kapatid.
Ika-17 ng Hunyo, 1462, dumating sa Mundo ang impiyerno,
sa labas ng kabisera ng Wallachia na Targoviste.
Sa gitna ng dilim at nagkukunwaring mga sundalong Ottoman,
inilunsad ng hukbo ni Vlad ang kasumpa-sumpang Paglusob sa Dilim,
isang mapangahas na sorpresang pag-atake sa kampo ni Sultan Mehmed II.
Kung isa ako sa mga sundalo ni Vlad,
kalokohang plano ito, pero isang plano na kung uubra, magtatagumpay tayo.
At kung hindi, makikipaglaban tayo,
at haharap sa pinakamahusay na paraan.
Pinakawalan ng mga Wallachian ang bugso ng bakal at apoy
sa tangkang pagpigil sa mga Ottoman sa pag-agaw ng trono ni Vlad.
Pumasok ang mga Wallachian sa kampo, sumugod na may dalang mga sulo,
mabilis na nagpakawala ng mga palaso,
at gumawa ng gulo at pagkalito hanggang kaya nila.
Napakadilim. 'Di makita ang nangyayari.
'Di makilala ang tao.
Kaya, malaking tagumpay ang unang pag-atake ni Vlad.
Posible itong isang sakuna.
Manatili sa puwesto!
Natatalo na sila! Ituloy lang ninyo!
Manatili sa puwesto!
Sultan!
'Di na kayang manatili nang matagal.
Malapit na tayong masalakay!
Magtiwala ka, Ali Bey.
Akala mo balak kong mamatay sa impiyernong ito?
-Laging sinasabi ni Papa na mahina ka. -Nagkamali si Papa sa maraming bagay.
Tingnan natin kung gaano katalas ang espada mo.
Dapat igalang mo ang bagong pinuno ng Wallachia.
Isa sa mga manunulsol ng sultan
ang ipinadala sa maruming gawain.
Mamamatay ka sa espada ni Prinsipe Radu o sa akin.
Alinman doon, ihahatid namin sa sultan ang natitira sa bangkay mo.
'Pag napatay ko na si Mehmed, babalikan kita.
Kunin siya!
Tumakas si Vlad Dracula sa kaguluhan,
sumama sa mga sundalo niya,
na patuloy ang pagdagsa sa kampo ng Ottoman.
Sultan, napuputol na ang linya natin!
Akin ka na ngayon.
Ilabas ang Janissaries!
Sa tuwing makikita mo ang Janissaries sa harap mo,
dumarating ang impiyerno.
Patibong 'yan!
Isang salaysay sa Ottoman ang nagsasabi
na naghihintay ang Ottomans sa Wallachians nang gabing 'yon.
Baka alam ng sultan,
kahit hindi niya sinabi sa kahit kanino sa kampo,
o baka sa lahat ng kumander niya at pangkat ng Janissary.
Master si Mehmed sa istratehiya sa militar at mahusay sa taktika,
at isa siyang magaling na sundalo.
Hindi siya nagpakita ng anumang takot.
Itaboy sila sa gitna!
Alam natin na napakalaki ng nawala sa Ottomans,
pero nagawa nilang magtipon uli.
Itaboy sila sa gitna!
Si Mehmed ang pinakamalakas na karakter doon.
Hindi siya mapigilan.
Malakas siya. Matiyaga siya.
Manatili sa linya!
Manatili sa puwesto!
Nasaan siya?
Nasaan siya? Saan siya pumunta?
Hanapin siya!
Libo-libo ang napatay sa unang ilang oras ng pakikipaglaban.
Kunin ang mga kanyon! Ngayon na!
Habang nakabitin ang laban,
ipinakuha uli ni Mehmed ang kaniyang superyor na firepower.
Paputukan!
Paputukan uli sila!
Paputukan!
Ang Janissaries, sa kanilang galing sa disiplina,
ay bumuo sa paligid ng sultan, ng matinding pader ng apoy.
Mga ghazi, makipaglaban sa mga walang paniniwala!
Wala silang laban sa atin!
Sultan.
Radu, buhay ka.
Oo, halos.
Sultan, dapat ka naming ilayo rito, kung saan mas ligtas.
At saan naman 'yon?
Sultan, tumakas ang kuya ko.
Pupuntahan ka niya.
Nararapat 'yon kung gano'n.
Hahanapin ko muna siya at papatayin.
Harapin mo ako, Mehmed!
Oras na para tapusin ito!
Sultan, 'wag!
Pumunta ka rito para patayin ako?
Narito ako!
Ang karangalan at kabantugan na hinanap mo buong buhay mo.
'Di kabantugan ang hanap ko, Mehmed.
Paghihiganti.
Wala rito sina Radu at Mahmud Pasha para iligtas ka.
Tutulong silang ilibing ka.
Gaya ng suntukan natin noong mga bata pa.
Inilayo kita sa mga kaaway sa ilang taon! Pinrotektahan kitang parang kapatid!
Sinungaling!
Kinuha mo ang kapatid ko at sinira ang pamilya ko!
Bulag ka at baliw,
pero tutuparin ko ang pangako't bibigyan ka ng marangal na kamatayan.
Tulad sa asawa ko?
Naalwan akong nalaman na patay na rin ang asawa mo.
Hindi.
Oo, at malapit ka nang sumama sa kaniya.
Hindi!
Wallachia ang magiging libingan mo.
Hindi!
Kabaliwan ito. Bakit mo ginagawa?
Papa, paano mo magagawa ito?
Ipakita mo ang pasensiya at katapatan.
Wallachia ang magiging libingan mo.
-Sultan, okay ka lang? -Naririnig mo ako?
-Papatayin kita! -Hindi, Sultan!
Sultan, ako ito.
Nasaan si Vlad?
Wala na siya.
Walang matatakbuhan.
Hahanapin ko siya at papatayin.
Si Vlad na buhay ay isang banta.
Maraming beses na siyang nakatakas,
kailangan siyang patayin.
Ang Paglusob sa Dilim, na nagsimula tatlong oras paglubog ng araw ng Hunyo 17,
ay natapos hanggang 4 a. m. kinaumagahan.
Ayon sa ilang mga salaysay ng labanan,
sa limang nakakatakot na oras na 'yon,
mga 20,000 lalaki ang napatay.
Ang biglang pag-atake ni Vlad ang nagtulak sa bingit sa hukbo ni Mehmed,
pero bigo siyang patayin ang sultan.
Isang mapanirang suntok
para sa pagtatangka ng Impaler Lord na humawak sa trono niya.
Sa husay ng Janissaries,
sa kabila ng ng terorismo na pinagdaanan,
kaya pa nilang pabalikin ang mga Wallachian sa kampo
at ubusin ang huling palaso ni Vlad Dracula.
Pakiusap, 'wag! Ang katapatan ko ay sa sultan lang! Pangako! Pakiusap!
Espiya ni Vlad?
Isa sa kanila.
Bigyan natin ng tsansang ibunyag ang iba
bago pugutan ang taksil niyang ulo.
Halos nagtagumpay ang pakana ng kuya ko.
Paano mo nalaman kung saan siya aatake?
Ang Labanan ng Issus.
Noong 333 BC,
si Alexander ay lubhang nalamangan ni Haring Darius ng Persia.
Sumugal siya at nagpasyang salakayin ang hari at mga personal na bantay,
naniniwalang kung papatayin siya, babagsak ang malaking hukbo.
At nanalo ba si Alexander?
Natalo niya ang Persians.
Pero hindi si Alexander si Vlad Dracula,
at hindi ako si Darius.
Apat na raan at limampung milya sa timog-silangan ng Targoviste…
Alam mo kung bakit ka narito?
Hindi, Prinsesa Mara.
Gusto ka naming purihin para sa tapat mong serbisyo.
Sa kasamaang palad, ang katapatan mo ay sa maling tao.
Ang plano ng Wallachia na patayin ang pamilya ng sultan ay nabigo,
pero may kailangan pang tapusin.
Sultana Gulbahar, puwede mong bigyan ng tubig ang kaibigan natin dito?
Parang kinakabahan siya.
Salamat, Sultana.
Wala na sa amin ang kaibigan mong si Elena,
pero iniwan niya ito para sa iyo.
Sinasabi nila sa akin na mabilis ito, at hindi ka maghihirap…
nang husto.
Walong milya sa labas ng Targoviste,
natalo na si Vlad Dracula,
pero hindi pa kontrolado ng Ottoman ang kabisera ng lungsod.
Kagabi,
itinapon ni Vlad Dracula ang buong lakas ng kaniyang hukbo sa atin at nabigo.
Ang halaga ng kanilang kabiguan ay kamatayan.
Ikaw, sundalo, ilang ulo ng Wallachian ang nakolekta mo para sa akin?
Siyam, Sultan.
Kaya kokolektahin mo ang siyam na piraso ng ginto.
Marami sa mga kapatid natin ang namatay sa kamay ng mga walang paniniwala.
Ngayon, ililibing natin sila,
pero 'di natin kalilimutan ang sakripisyo nila.
Sa kaaway naman,
Tumingin ako, at ang tanging Wallachians na nakita ko ay patay o nakakadena!
Hindi natin hiniling ang digmaang ito, pero tatapusin natin ito!
Ngayon, nagdadalamhati tayo.
Bukas, kukunin natin ang Targoviste!
Akala namin patay ka na.
Buhay na buhay ako,
pero pati ang sultan.
Puno ng Janissaries ang kanayunan.
Alam ko. 'Di rin magtatagal bago tayo mararating.
Balak ni Mehmed ilagay ang kapatid ko sa trono.
Magtipon ng maraming lalaki.
Lalabanan natin sila.
Lalabanan natin sa gubat at bundok.
Oo, Prinsipe ko. Oo, at ang Targoviste.
Walang ideya si Mehmed sa naghihintay.
Pagod pero determinado,
dumating si Mehmed at ang hukbong Ottoman sa Targoviste.
Isang masayang pagbabalik para kay Prinsipe Radu.
Mula pinamunuan ng ama ko ang mga lupaing ito,
siyam na beses nang napalitan ang trono.
Pinatay siya at ang kuya ko, si Mircea, dahil doon,
gaya ni Vlad.
Kailan ito matatapos?
Hindi nagtatapos.
Hangga't nakaupo ka sa trono,
walang mapagkakatiwalaan.
At 'wag kailanman magpapakita ng kahinaan.
At paano kung hindi kita mapasaya, Mehmed?
Matuto ka sa mga mali ng kapatid mo at gumawa ng sariling landas.
Maikli ang panahon para gumawa ng marka sa mundong ito.
Pero una, kunin muna natin ang Targoviste.
Ang Targoviste ay isang natural na kuta
kasi nakalagay ito sa itaas ng napakataas na bato.
Matibay rin ang pagkakagawa sa lungsod.
'Di ito nilikha sa antas, at lalim, at kapal ng klasikong midyibal na lungsod
na naghihintay sa pulbura.
Pero lungsod ito na kapag itinuon ang mata rito,
isipin mo ang sarili bilang sundalo,
"Magiging napakahirap nitong basagin. "
Sultan?
Ano 'yon, Mahmud Pasha?
May mali.
Gusto ni Mehmed na tugisin si Vlad at tiyaking 'di na magiging banta,
pero umatras si Vlad papunta sa Mga Bundok ng Carpathian,
para magpadala ng mga mensahe
para magpatulong sa mga Hungarian,
pero ang ginawa niya ay pag-abandona sa kabiserang lungsod.
Nahanap niya ang kabisera ng Wallachia, Targoviste, isang abandonadong lungsod,
walang mga naninirahan, sa isang maalikabok na araw ng tag-init
habang bukas lahat ng pintuan.
Ayoko ng ganito.
Sultan!
At sumunod,
nakakita pa ng sorpresa ang sultan.
Ang tanawing nakita ni Mehmed
sa daan palabas mula sa kabisera ng Wallachia
ay isa sa magmumulto sa kaniya sa natitirang buhay niya.
Tinawag na "Ang Gubat ng mga Bangkay. "
Ayon sa ilang salaysay, ang tanawing ito ay limang milya
na nakatarak na katawan ng mga sundalong Ottoman at mga Muslim.
Dalawampu't apat na libong indibidwal na iba't iba ang edad, kasarian,
lahat ay itinarak at iniharap sa kakila-kilabot na paraan.
Baka isa ito sa pinakamagandang bagay ng sikolohikal na digmaan.
Sinabi sa mga salaysay na bumaba pati sultan sa kabayo niya,
at inilatag ang alpombra niya sa lupa, at nagsimula siyang manalangin.
Ginawa rin ng hukbo
dahil wala sa kasaysayan ng Imperyong Ottoman,
na pinunong Ottoman at hukbong Ottoman ang nakakita sa nakita nila.
Pero ang pinakamapanirang suntok ni Vlad sa digmaan para sa Wallachia
ay paparating na.
Hamza Bey.
Ipababa ang lahat ng ito nang sabay-sabay at bigyan ng maayos na libing,
malayo sa charnel house na ito.
Oo, Sultan.
Itinaas nang husto si Hamza Bey dahil sa mataas niyang ranggo,
at binihisan din sa pinakamagandang gamit niya
para matiyak na makikita ng sultan.
Sa mga detalyeng 'yon,
ipinapakita ni Vlad na nag-iisip siya sa makakakita roon,
at may malinaw 'yong epekto.
Makukuha mo nga ang lungsod, puwede mong makuha ang lupain,
pero magiging pinuno ka ng mga patay.
Ganiyan ka. Pinuno ka ng mga patay.
HULYO 1462
Nananatiling tumatakbo si Vlad Dracula,
tinutugis ng puwersang Ottoman sa probinsiya.
Pero bago umalis si Sultan Mehmed II sa Wallachia noong Hulyo,
hinarap niya ang suntok ng marahas na anim na taong paghahari ni Vlad,
hindi sa espada kundi sa koronasyon.
Prinsipe Radu, Voivode ng Wallachia.
Naghahabulan kami noon ni Vlad sa silid na ito
noong nasa gera ang ama natin.
Balang araw, gagawin 'yon ng mga anak mo.
Aalis ka na?
Pero nasa labas pa rin si Vlad.
Wala akong ibang gusto kundi ilagay siya sa tulos sa labas ng pader na ito,
para magdusa at mabulok, gaya ng ginawa kay Hamza Bey at sa iba,
pero may mga mahahalagang bagay sa Aegean kasama ang mga mapanlinlang na Venetian,
at sabik na akong makita si Gulbahar at ang anak ko.
Oo, siyempre.
Iiwan si Mihaloglu Ali Bey
at 2000 na mahuhusay na sundalo na kasama mo.
At ito.
Salamat, Mehmed.
Maging pinuno ka na dapat nagawa ni Vlad.
Maghari ka nang matagal, Radu Dracula.
Nakuha ni Radu ang korona na 'di niya inakala,
at nagkaroon ng kaibigang pinuno sa borderland na teritoryong ito.
Masasabi natin na matagal si Vlad Dracula sa Ottoman court
kaya kilala ang kaaway, pero dapat purihin din si Mehmed.
Kilala din niya ang kaaway niya,
at nauunawaan ang politika ng Wallachia,
at alam niya na sa paglalagay kay Radu sa trono,
mabilis na babagsak mula itaas si Vlad Dracula.
At sa isang simpleng sugal na ito, natalo siya ni Mehmed, nalinlang siya,
at tapos na lahat kay Vlad, at dapat siyang tumakas.
Matapos halos mapatay ang pinakamalakas na pinuno sa mundo.
'di nagtagal, natagpuan ni Vlad Dracula ang sarili na walang bansa,
may mahinang hukbo, at kakaunting kaalyado sa politika.
Habambuhay na aalalahanin sa kaniyang kalupitan
at ang kabayanihan, pero bigong paglaban kay Mehmed na Mananakop.
Dalawang araw ang biyahe sa hangganan ng Hungarian.
Hindi na ako magpapasama. Ikaw na ang bahala.
Ang laban mo ay laban ko.
Lakasan mo ang loob mo. Babalik tayo at maghihiganti.
Malapit na tayong magkita, Mehmed.
Kung nagtagumpay si Vlad sa pagpatay sa sultan,
matatapos na sana ang kampanya sa sandaling 'yon.
Hindi lang sana 'yon suntok sa militar,
isa sana 'yong propaganda
na mapatay niya si Mehmed, ang taong sumakop sa Constantinople.
Magiging bayani sana siya para sa buong mundo ng Kristiyano.
'Di nagawa, kaya nakilala siyang Dracula, ang bampirang uhaw sa dugo.
Ang madiskarteng husay ni Mehmed sa larangan ng digmaan
at tusong pagmamaniobra sa politika
ang tumalo kay Vlad Dracula kung saan 'di na siya nakabawi.
Magiging basalyong estado ang Wallachia ng mga Ottoman sa susunod na 400 taon.
ISTANBUL OKTUBRE, 1462
Matapos ang tagumpay niya sa Targoviste,
masama pa rin ang loob ng sultan na buhay pa si Vlad Dracula.
Ano'ng problema, Mehmed?
Itigil mo na ang pagkahumaling.
Nanalo ka. Nasa trono si Radu.
-Ligtas ang asawa't anak mo. -Buhay pa si Vlad.
Wala siyang silbing prinsipe na walang trono at walang kapangyarihan.
'Di ako makapagpahinga hangga't 'di niya nabayaran ang ginawa kay Hamza at sa iba.
Nanumpa ako.
Nagtagumpay ka sa Anatolia, sa Mediterranean, Europa.
Repleksiyon ng pananaw mo ang lungsod na ito.
Abot-kamay mo na ang Roma.
Pero dapat talikuran mo si Vlad.
Nasa ibang lugar ang kapalaran mo.
Kapalaran…
Ang kapalaran natin ay matatagpuan dito, Ang Iliad.
"Huwag akong hayaang mamatay nang walang kabuluhan
at walang pakikibaka,
pero hayaan akong gumawa muna ng mahusay. "
"Sasabihin 'yan sa tao pagkatapos. "
Nakaharap na ni Mehmed si Vlad Dracula
sa huling pagkakataon noong 1477
sa sinaunang pader ng Constantinople.
Ang pagsasalin ng subtitle ay ginawa ni Lea Torre